open-index/open-wikipedia-markdown huggingface dataset:
வேலுடையான்பட்டு சிவசுப்பிரமணியர் கோயில்

**வேலுடையான்பட்டு சிவசுப்பிரமணியர் கோயில்** என்பது தமிழ்நாடு, கடலூர் மாவட்டம், பண்ருட்டி வட்டம், நெய்வேலி நகரியத்தில் வேலுடையான்பட்டு என்ற கிராமத்தில் அமைந்துள்ள ஒரு முருகன் கோயில் ஆகும். இக்கோயில் சுமார் 700 ஆண்டுகளுக்கு முன் சித்திர காடவ பல்லவ வம்சத்து அரசரால் கட்டப்பட்டதாக வரலாறு கூறுகிறது.

## 1935 இல் வேலுடையான்பட்டு

கி.பி.1935 வரை வேலுடையான்பட்டு கிராமம் மற்றும் அதைச் சுற்றியிருந்த கிராமங்கள் செழிப்புடன் இருந்தன. 1935 ல் ஜம்புலிங்க முதலியார் என்பவர் தன் நிலத்தில் ஆழ்துளை கிணறு தோண்டினார். கிணற்றில் கருமையான நிறத்தில் பொருள் வெளிப்பட்டது. அவர் அதனை அரசுக்கு அனுப்பி வைத்தார். அதை ஆராய்ந்தபோது அது நிலக்கரி என கண்டனர். அதன் பிறகு அந்த கிராமங்களைச் சுற்றிலும் உள்ள நிலங்களை ஆய்வு செய்து பூமிக்கு அடியில் படிந்திருக்கும். நிலக்கரியின் அளவை கணக்கிட்டனர். பின்னர், நிலக்கரியைத் தோண்டி எடுத்து மின்சாரம் தயாரிக்கும் திட்டம் தீட்டியது.

கி.பி.1956 ஆம் ஆண்டு சுரங்கம் தோண்ட நிர்வாக (corporate Body) அமைப்பு ஒன்றை நடுவணரசு அமைத்தது. கிராமங்களைக் காலி செய்து மக்களை வேறு இடங்களில் குடியமர்த்தியது. காலி செய்யப்பட்ட கிராமங்களுள் வேலுடையான் பட்டு என்ற ஊரும் ஒன்று. ஊரைக் காலி செய்தாலும் மக்களால் வழிபாடு செய்யப்பட்டு வந்த சுப்பிரமணியர் கோயில் மட்டும் நிலைத்திருக்கிறது.

## வேலும் வில்லும்
முருகன் அசுரர்களை தன் தாயார் கொடுத்த வேலை கொண்டு வதம் செய்தார் என கந்த புராணம் கூறுகிறது. அதனால் முருகன் கோயில்களில் முருகன் கையில் வேலுடன் காட்சியளிப்பார். ஆனால் வேலுடையான்பட்டு கோயிலில் முருகன் கையில் வில்லுடன் காட்சி அளிக்கிறார். வருவாய்துறை ஆவணங்களிலும் வேலுடையான்பட்டு என்றே உள்ளது. என். எல். சி. நிர்வாகத்தின் கீழ் இக்கோயில் தற்பொழுது உள்ளதால் கோயிலின் பெயரை வில்லுடையான் பட்டி சுப்பிரமணியர் கோயில் என பெயர் பலகை வைத்தனர். ஆனாலும் வேலுடையான் பட்டு என்ற பெயரே நிலைத்துள்ளது. ’’பட்டி’’ என முடியும் ஊர்கள் தமிழகத்தின் தென் மாவட்டங்களில் மட்டுமே காணப்படுகிறது. வட மாவட்டங்களில் ‘’பட்டு’’
என முடியும் ஊர்களே காணப்படுகின்றன. மாம்பபட்டு, அத்திபட்டு, மாளிகம்பட்டு, கோரணபட்டு போன்ற கிராமங்கள் வேலுடையான்பட்டு கிராமத்தைச் சுற்றி காணப்படுகின்றன.

## பங்குனி உத்திரம்
பங்குனி மாதம் வளர்பிறை கார்த்திகை நட்சத்திரத்தில் இங்கு கொடியேற்றம். நடைபெறும். தொடர்ந்து பத்து நாட்கள் உற்சவம் நடைபெறும். தெருவடைச்சான் சப்பரம், முத்து இந்திர விமானத்தில் வீதி உலா, திருக் கல்யாணம், திருத்தேர் வடம் பிடித்தல், உத்திர நட்சத்திரத்தில் காவடி எடுத்தல், பின் தெப்ப உற்சவம் இறுதியில் விடையாற்றி உற்சவம் ஆகியவை நடைபெறும்.

## மேற்கோள்கள்

## வெளி இணைப்புகள்
*அருள்மிகு சிவசுப்பிரமணியசாமி திருக்கோயில்

பகுப்பு:கடலூர் மாவட்டத்திலுள்ள முருகன் கோயில்கள்‎
பிறவி

* பிறவிச்சுழற்சி
* பிறவி (தமிழர் கோட்பாடு)
கோலார் மக்களவைத் தொகுதி

**கோலார் மக்களவைத் தொகுதி**, கர்நாடகாவின் 28 மக்களவைத் தொகுதிகளில் ஒன்றாகும். இது பிற்படுத்தப்பட்ட வகுப்பினருக்கு ஒதுக்கப்பட்டுள்ளது.

## சட்டமன்றத் தொகுதிகள்
இந்த மக்களவைத் தொகுதியில் 8 சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்
*1991: கே. எச். முனியப்பா, இந்திய தேசிய காங்கிரசு
*1996: கே. எச். முனியப்பா, இந்திய தேசிய காங்கிரசு
*1998: கே. எச். முனியப்பா, இந்திய தேசிய காங்கிரசு
*1999: கே. எச். முனியப்பா, இந்திய தேசிய காங்கிரசு
*2004: கே. எச். முனியப்பா, இந்திய தேசிய காங்கிரசு
*2009: கே. எச். முனியப்பா, இந்திய தேசிய காங்கிரசு

## சான்றுகள்

பகுப்பு:கோலார் மாவட்டம்
பிறவி (தமிழர் கோட்பாடு)

**பிறவி** என்பது இவ்வுலகில் உயிரினமாகப் பிறத்தலைக் குறிக்கும். பெரும்பாலான மதங்கள்  மறுபிறவி உண்டு எனக் கூறுகின்றன. பிறவி எனபது ஒருவகை நம்பிக்கை. பிறவி பற்றிப் பண்டைய தமிழர் என்ன கருதினர் என்பதை அவர்களது இலக்கியங்கள் தெரிவிக்கின்றன. 

## சமயம் சாராக் கோட்பாடு
திருக்குறள் சமயம் சாராத சமுதாயக்கோட்பாட்டு நூல். பிறந்திருக்கிறோம், பிறவாமை வேண்டும் என்று திருக்குறள் குறிப்பிடுகிறது.  நல்லது செய்தால் மேல்-உலகம் பெறலாம் என நம்பும் மக்கள் உண்டு. மேலுலகம் என்பது ஒரு வகையான பிறவாமைக் கோட்பாடு. இதனைத் திருக்குறள் மதிக்கவில்லை.  பிறந்த உயிருக்கு என்ன வேண்டும். புகழ் வேண்டும்.  பிற தமிழ்ச் சான்றோர்களும் இதனையே வலியுறுத்தினர். 

தன் மக்கள் தனக்கு மாறாக இருந்தமை குறித்து வருந்தி வடக்கிருந்த கோப்பெருஞ்சோழன் பிறவி பற்றிய எல்லாக் கருத்துக்களையும் சீர்தூக்கிப் பார்த்து ஒரு முடிவுக்கு வருகிறான். யானை வேட்டுவன் யானையையும் பெறுவான். குறும்பூழ்(காடை) என்னும் சிறிய பறவையை வேட்டையாடச் சென்றவன் வெறுங்கையோடும் வருவான். இது ஊழ்வினை. இதனைப் பற்றிக் கவலைப்படத் தேவையில்லை. தன் செயலுக்கு ஏற்ப மேலுலக வாழ்க்கையை அனுபவிக்கலாம். இல்லாவிட்டால் மீண்டும் இவ்வுலகத்தில் பிறக்காமல் இருக்கலாம். இந்த இரண்டைப் பற்றியும் நமக்குத் தெரியாது. தெரிந்தது இவ்வுலகில் நிற்கு புகழ் மட்டுமே. 

## தெளிவு
* செய்வினைக்கு ஏற்ற பிறவி (மண்ணுலகிலோ, மேல் கீழ் உலகிலோ பிறத்தல்) - இது சமயக் கோட்பாடு
* யாண்டும் பிறவாமல் இருத்தல் - அறிவுக் கோட்பாடு
* புகழோ பழியோ பிறத்தல் - ஆசைக் கோட்பாடு
இந்த மூவகைக் கோட்பாடுகளும் தமிழ் மக்களின் உள்ளங்களில் ஊறிக் கிடந்தன. ஊறி வருகின்றன.

## அடிக்குறிப்பு

பகுப்பு:இந்து சமய நம்பிக்கைகள்
பகுப்பு:தமிழர் நம்பிக்கைகள்
கலிமா

**கலிமா-ஷஹாதா** (அரபி: الشهادة‎ aš-šahādah) என்பது சாட்சி பகர்தல் என்ற அர்த்தத்தைக் கொண்டதாகும். இது ஐந்து இசுலாமியக் கடமைகளுள் ஒன்று.

## விளக்கம்
لَا إِلٰهَ إِلَّا الله مُحَمَّدٌ رَسُولُ الله
*லா இலாஹா இல்லல்லாஹ், முஹம்மது ரசூலுல்லாஹ்* 

இதன் பொருள்:
இது வணக்கத்திற்குரியவன்  அல்லாஹ்வை தவிர வேறு  (வணங்கப்படகூடியது) யாரும் இல்லை என்றும் முஹம்மது நபி அல்லாஹ்வின் தூதர் என்றும் சாட்சி பகர்வதாகும். இதனை உள்ளத்தில் நம்பி நாவினால் சாட்சி பகர்தலின் மூலமே ஒருவர் முஸ்லிமாக இறைவனின் இயற்கை மார்க்கத்திற்கு (இஸ்லாத்துக்கு) திரும்புகிறார்.. 

அல்லாஹ்வுக்கு நிகராக வேறு எந்த உயிர் உள்ளவைகளையோ அல்லது உயிர் அற்றவைகளையோ இணை வைப்பதை விட்டு விலகி இருப்பதன் மூலம் இந்த கலிமாவின் ஏகத்துவம் பின்பற்றப்படுகிறது, இந்த கலிமாவின் மூலம் ஒருவர் இஸ்லாத்தை பின்பற்றும் முஸ்லிமாக கருதப்படுகிறார்.  இந்த கலிமாவின் மூலம்  இனம், மொழி, நிறம். நாடு, தீண்டாமை, உயர்வு, தாழ்வு, என்ற அனைத்தும்  நீங்கிவிடுகிறது. முஸ்லிம்கள் அனைவரும் மார்க்க அடிப்படையில் சகோதரர்கள் என்று ஆகிவிடுகிறார்கள். தொழுகை, ஹஜ். போன்ற வணக்கவழிபாடுகளில் கண்கூடாக இந்த சகோதரத்துவத்தை காணலாம் இது இந்த கலிமாவின் மகிமையாகும்.

உலகில் வணங்கப்படும் அனைத்தையும் விட்டு விலகி அல்லாஹ் ஒருவனை மட்டும் வணங்குவேன் என்ற உறுதிப்பிரமாணம்தான் இந்த கலிமா என்றும் விளங்கலாம்.

لَا إِلٰهَ إِلَّا الله مُحَمَّدٌ رَسُولُ الله      
*லா இலாஹா இல்லல்லாஹ், முஹம்மது ரசூலுல்லாஹ்*

## மேற்கோள்கள்

பகுப்பு:இசுலாமிய கடமைகள்
பகுப்பு:அரபு மொழிச் சொற்கள்
திறந்த மூல மென்பொருள்

**திறமூல மென்பொருள்** (*Open-Source Software*) என்பது மூல நிரற்றொடருடன் (Source code) வெளியிடப்படும் மென்பொருள் ஆகும். இதனை வெளியிடுவோர் குறிப்பிட்ட மென்பொருள் அனுமதியின் (Software License) கீழ் இந்த மூல நிரற்றொடரை வெளியிடுவார்கள், அந்த அனுமதியின் (Software License) படி எவரும் அந்த ஆதார நிரற்றொடரைப் படிக்கவோ, மாறுதல்கள் செய்யவோ, மற்றவர்களுடன் பகிர்ந்துகொள்ளவோ முடியும்.

இதன் பயன்பாட்டை மென்பொருளின் ஆரம்பகர்த்தவாகிய நபரால் அது எல்லாவாற்றிற்கும் அடிப்படை மென்பொருளா அல்லது அதற்கு அனுமதிப் பத்திரம் தேவையா என்பது தீர்மானிக்கப்படும். இவ் விளக்கமானது இலவச மென்பொருளின் வழிகாட்டியை மேற்கோள்காட்டி எடுக்கப்பட்டது. இவற்றை எழுதியதும், மாற்றியமைத்ததும் புரூசு பெரன்சு என்பவர்.

## சில பிரபலமான திறந்த மூல மென்பொருள் உரிமங்கள்
* குனூப் பொது வெளிப்படை உரிமம் (ஜிபிஎல் - GPL - GNU General Public License)
* குனூச் சிறுநிலை பொது வெளிப்படை உரிமம்  (எல்ஜிபிஎல் LGPL - GNU Lesser General Public License)
* பெர்க்கெலி மென்பொருளாக்க உரிமம் (பிஎஸ்டி - BSD)

## கட்டற்ற மென்பொருள்

* திறந்த மூல மென்பொருளுக்கும் இலவச மென்பொருளுக்கும் இடையே கணிசமான வேறுபாடுகள் உள்ளன : "திறந்த மூல மென்பொருள் என்பது ஒரு மேம்பாட்டு முறை ஆகும்; கட்டற்ற மென்பொருள் ஒரு சமூக இயக்கமாகும்.

*
பகுப்பு:திறந்த மூலம்
பகுப்பு:கட்டற்ற மென்பொருட்கள்
இலத்திரன் நாட்ட சக்தி

நியம நிபந்தனையில் வாயு நிலையிலுள்ள மூலகமொன்றின் ஒரு மூல் அணுக்கள் முடிவிலியிலிருந்து ஒரு மூல் இலத்திரன்களை ஏற்றுக்கொண்டு ஒரு மூல் மறையேற்றமுள்ள அயனைத் தோற்றுவிக்கும் போது வெளிவிடப்படும் சக்தியே **இலத்திரன் நாட்ட சக்தி** (*Electron affinityஆகும்.
இதன் போது ஒவ்வொரு அணுவும் ஒவ்வொரு இலத்திரனை ஏற்பதுடன் ஒவ்வொன்றும் ஒரு மறையேற்றமுள்ள அயனை உருவாக்குகின்றது.

வாயு நிலை அணுக்கள் இலத்திரன் ஏற்றலின் போது

1. இறுதி உபபடியில்  S<sup>2</sup>, P<sup>6</sup>, 2P<sup>3</sup> நிரம்பலைக் கொண்டுள்ள அணுக்கள் இவற்றிற்கு அடுத்துள்ள உபபடியிலேயே இலத்திரன் ஏற்கும்.

அவ் உபபடி சக்தி கூடியது ஆகையால் இவை இலத்திரன் ஏற்கும் போது ஒரு பகுதி சக்தியை உறிஞ்சும். *'( அகவெப்பம் )**

2.  இறுதி உபபடியில்  S<sup>2</sup>,  P<sup>6</sup> நிரம்பலைக் கொண்டிரா அணுக்கள்  இலத்திரன் ஏற்கும் போது நிரம்பலற்ற அவ்வுபபடிகளிலேயே

இலத்திரனை  ஏற்கும்.

கரு இலத்திரன்களை கவருவதால் இவை இலத்திரன் ஏற்கும் போது ஒரு பகுதி சக்தி விடுவிக்கப்படும்.  **( புறவெப்பம் )'''

::X + e− →  X− + சக்தி
அலகு: kJ/mol

## ஆவர்த்தன இயல்பு

இலத்திரன் நாட்ட சக்தி ஆவர்த்தன அட்டவணையில் பல்வேறு விதத்தில் வேறுபட்டாலும், ஒவ்வொரு கூட்ட மூலகங்களும் ஒரு பொது ஆவர்த்தன இயல்பைக் காட்டுகின்றன. பொதுவாக 17ம் கூட்ட மூலகங்களான புளோரின், குளோரின், புரோமின், அயோடின் ஆகியவற்றின் இலத்திரன் நாட்ட சக்தியே அதிகமாக உள்ளது. இதுவரை கண்டறியப்பட்ட மூலகங்களுள் குளோரினின் (Cl) இலத்திரன் நாட்ட சக்தியே அதிகமாகும். 2, 7, 15, 18ம் கூட்ட மூலகங்கள் அவற்றின் இலத்திரன் நிலையமைப்பின் உறுதித்தன்மை காரணமாக இலத்திரன்களை இலகுவில் ஏற்றுக் கொள்வதில்லை. எனவே அருமன் வாயுக்களினது 2ம் கூட்ட மூலகங்களில் Be, Mg, 7ம் கூட்ட மூலகங்களில் Mn, Tc, Re, மற்றும் நைதரசன் ஆகியவற்றின் இலத்திரன் நாட்ட சக்தி அறியப்படவில்லை. 


## மேற்கோள்கள்


பகுப்பு:வேதியப் பண்புகள்
பகுப்பு:மூலக்கூறு இயற்பியல்
பகுப்பு:வேதிப் பிணைப்பு
பகுப்பு:அணு இயற்பியல்
பகுப்பு:அயனிகள்
பல் வகைகள்

**பல் வகைகள்**

அடிப்படையில் மனிதப்பற்களை நான்கு வகையாகப் பிரிக்கலாம்:
#வெட்டுப்பல் (Incisor)
#கோரைப்பல் (Canine)
#முன்கடைப்பல் (Premolar)
#கடைப்பல் (Molar)

## எண்ணிக்கை
மனிதர்களுக்கு 8 வெட்டுப்பற்கள், 4 கோரைப்பற்கள்; 8 முன்கடைப்பற்கள்; 12 கடைப்பற்கள் என மொத்தமாக பற்களின் எண்ணிக்கை 32. ஆனால் சிலருக்கு இதனை விடக் குறைவாகவோ அல்லது கூடுதலாகவோ இருக்க வாய்ப்பு உண்டு. சிலருக்கு இது போன்ற எண்ணிக்கை மாற்றங்கள் ஏதேனும் கூட்டுக்குறியின் (syndromes) காரணமாக இருக்கலாம்.  பெரும்பாலானோருக்கு ஞானப்பல் எனப்படும் மூன்றாம் கடைவாய்ப்பல் இருப்பதில்லை.

## செயல்
பற்கள் அவற்றின் பெயரைக் குறிக்கும் வகையிலான செயல்களைப் புரிகின்றன. முன் புறமுள்ள வெட்டுப்பற்கள் உணவினை கத்தி போல் வெட்டப் பயன்படுகிறது. பழங்களை உண்ண முன் வெட்டும் பற்களைக் கொண்டு கடிப்பதை இதற்கு உதாரணமாகக் கூறலாம். கோரைப்பற்கள் உணவினைக் கிழிக்கப் பயன்படுகிறது. எனவேதான் இந்த பற்கள் மிகக் கூறாக வாயின் பக்கவாட்டில் அமைந்து உள்ளன. மனிதர்கள் நன்கு சமைத்த உணவினை உண்டு பழகியதால், பரிணாம வளர்ச்சியில் அதன் கூர்மை குறைந்து இருக்கிறது. நாய் போன்ற விலங்குகளுக்கு, உணவினைக் கிழிக்க, இந்தக் கோரைப்பற்கள் மிக உதவியாக உள்ளன. முன்கடை மற்றும் கடைவாய்ப்பற்கள் உணவினை மென்று தின்னப் பயன்படுகிறது. கடைசியாக உள்ள ஞானப்பல் எனப்படும் மூன்றாம் கடைவாய்ப்பல் மனிதரில் பெரிதும் செயல் புரிவதில்லை. இது மனிதனின் 18 வயதிற்கு மேல் உலக அறிவு (ஞானம்) சிறிது பெற்ற பின் முளைப்பதால் ஞானப்பல் என அழைக்கப்படுகிறது.

## வடிவம்
பற்களின் வடிவம் அவற்றின் செயல்களை இலகுவாக்கும் வகையில் அமைந்துள்ளது. வெட்டும்பற்கள் கூரான உளி போன்ற அமைப்பையும், கோரைப்பற்கள் கூம்பு வடிவ அமைப்பையும், முன்கடை மற்றும் கடைவாய்ப்பற்கள் பல மலைமுகடுகள் போன்ற அமைப்பையும் கொண்டுள்ளன. இந்த பற்களின் வடிவம் வயதாக ஆக ஏற்படும் பல் தேய்மானத்தால் சிறிது மாறுபடுகிறது.

பகுப்பு:பல் மருத்துவம்
பல் குறியீட்டு முறைகள்

**பல் குறியீட்டு முறை** வாயிலுள்ள ஒவ்வொரு பல்லையும் குறிக்கப் பல் மருத்துவர்களால் பயன்படுத்தப்படுகிறது. இவற்றின் முக்கியமான மூன்று முறைகள்:
#சிக்மான்டி பாமர் முறை
#எப் டி ஐ முறை
#பொது முறை

## சிக்மான்டி பாமர் முறை
வாய்ப்பகுதி நான்கு காற்பாகங்களாகப் பிரிக்கப்படுகிறது. ஒவ்வொரு காற்பாகப் பற்களும் முன்னிருந்து பின்னாக 1 முதல் 8 வரைக் குறிக்கப்படுகிறது. எந்த காற்பாகம் எனக் குறிக்க ‘ட’ வடிவக் கோடு கொடுக்கப்படுகிறது. இந்த ‘ட’ வடிவம் எந்தப்புறம் திரும்பி உள்ளதோ, அந்தக் காற்பாகத்தை அந்தக் கோடு குறிக்கும். பின் குறிப்பிட்ட பல்லினைக் குறிக்கும் எண்ணானது அந்தக் கோட்டினுள் எழுதப்படும்.

## எப் டி ஐ முறை
இதில் வாயின் ஒவ்வொரு கால்பாகத்திற்கும் 1 முதல் 4 வரையான எண்கள் தரப்படும். (1 -வலது மேல்; 2 -இடது மேல்; 3 -இடது கீழ்; 4 -வலது கீழ்). பின் ஒவ்வொரு கால்பகுதியிலுள்ள பற்களுக்கும் தனி எண் தரப்படும். இப்போது கால்பகுதி மற்றும் குறிப்பிட்ட பல் எண்ணைச் சேர்த்து எழுதினால் அது சரியாக அந்தப் பல்லினைக் குறிக்கும்.

## பொது முறை
இதில் ஒவ்வொரு பல்லுக்கும் 1 முதல் 32 வரையான எண்கள் குறிக்கப்படும். இதில் வாய் எந்தப் பாகமாகவும் பிரிக்கப்படுவதில்லை. இதில் எண்கள் மேல் வலமிருந்து தொடங்கி, மேல் இடமாக கீழ் இடம் வந்து, கீழ் வலம் வரைக் குறிக்கப்படும்.

## மேற்கோள்கள்

பகுப்பு:பல் மருத்துவம்
சும்பாவா

**சும்பாவா** (*Sumbawa*) இந்தோனேசியாவின் சிறிய சுந்தா தீவுகளில் ஒன்றாகும். லொம்போக் தீவிற்கு கிழக்கில், புளோரெஸ் தீவிற்கு மேற்கில் அமைந்துள்ளது. இந்தோனேசியாவின் மேற்கு நுசா டெங்கரா மாகாணத்தில் உள்ளது. 15,448 சதுக்க கி.மீ. பரப்பளவு கொண்ட இத்தீவில் 2010 கணக்கெடுப்பின் படி 13.3 லட்ச மக்கள் சும்பவா தீவில் வாழ்கின்றனர்.

சும்பவாவின் தம்போரா மூவலந்தீவில் தம்போரா எரிமலை அமைந்துள்ளது.

## மேற்கோள்கள்

## வெளி இணைப்புகள்

*Sumbawa Tourist Attraction

பகுப்பு:இந்தோனேசியாவின் தீவுகள்
பகுப்பு:சிறு சுண்டா தீவுகள்
தம்போரா எரிமலை

**தம்போரா எரிமலை** (அல்லது *தம்போரோ*) (இந்தோனேசிய மொழி: Gunung Tambora) இந்தோனேசியாவின் சும்பவா தீவில் அமைந்த சுழல்வடிவ எரிமலை. தம்போராவின் வடக்கிலும் தெற்கிலும் இருக்கும் கடற் புவியோட்டின் கீழமிழ்தலின் காரணமாக தம்போரா மலை முளைத்தது. 1815ஆம் ஆண்டுக்கு முன்பு 4300 மீட்டர் உயரம் அடைந்தது.

1815ஆம் ஆண்டில், ஏப்ரல் 10ஆம் தேதி அன்று தம்போரா எரிமலை வெடித்துள்ளது. எரிமலை வெடிப்புத்தன்மை எண்ணில் ஏழு என்று அறியப்பட்ட இவ்வெடிப்பு, உலக வரலாற்றிலேயே மிகப்பெரிய எரிமலை வெடிப்பு ஆகும். இவ்வெடிப்பின் படி நேரடியாக 11,000-12,000 மக்கள் உயிரிழந்தனர். தம்போராவிலிருந்து வானத்தில் பூசிய சாம்பலின் காரணமாக, வெய்யில் இல்லாமல் வேளாண்மை உற்பத்தி குறைந்து மேலும் 60,000 மக்கள் பட்டினி, நோயால் பாதிக்கப்பட்டு உயிரிழந்தனர். உலக முழுவதிலும் தம்போராவின் உமிழ்வால் நீண்ட கால குளிர் ஏற்பட்டது. 1815 ஆண்டு "கோடைகாலம் இல்லாத ஆண்டு" என்று அறியப்பட்டு வந்தது.

## மேற்கோள்கள்

## வெளி இணைப்புகள்

* 
* 
* 

பகுப்பு:இந்தோனேசியாவின் எரிமலைகள்
சுவராஜ் பிரகாஷ் குப்தா

**சுவராஜ் பிரகாஷ் குப்தா** (*Swaraj Prakash Gupta*, 1931–2007) இந்தியாவைச் சேர்ந்த தொல்பொருள் ஆய்வாளர். இவர் தனது குழந்தைப் பருவத்திலிருந்தே *ராஷ்டிரிய ஸ்வயம் சேவக்* அமைப்பில் உறுப்பினராக இருந்தார். இவர் கல்வியாளர், எழுத்தாளர் மற்றும் தொல்பொருள் ஆய்வாளர் என அறியப்பட்டார்.  இந்திய வரலாறு தொடர்பான பல்வேறு கட்டுரைகளையும் தனக்கு விருப்பமானத் துறைகள் தொடர்பாக பல புத்தகங்களையும் எழுதியுள்ளார். ஹராப்பா நாகரிகப் பகுதியில் பல தொல்லியல் ஆய்வுகளை மேற்கொண்டுள்ளார். இவர் வாழ்நாள் முழுவதும் திருமணம் செய்யாமல் பிரம்மச்சாரியாக வாழ்ந்தவர். இவர் இந்திய தொல்லியல் ஆய்வுகத்தின் தலைமை இயக்குநராக இருந்தார். இவர் உலகின் பல நாடுகளில் 30 க்கும் அதிகமான கருத்தரங்குகளில் பங்கு கொண்டு உரையாற்றியுள்ளார். இவர் பணி ஓய்வு பெறும்போது அலகாபாத் காட்சியகத்தின் இயக்குனராகப் பணியாற்றினார்.

## வெளி இணைப்புகள்
*  இரங்கல் செய்தி

## மேற்கோள்கள்

பகுப்பு:இந்திய வரலாற்றாளர்கள்
பகுப்பு:1931 பிறப்புகள்
பகுப்பு:2007 இறப்புகள்
பகுப்பு:இந்தியத் தொல்லியலாளர்கள்
உலொம்போ

**லொம்போ** அல்லது **லொம்போக்** (*Lombok*) இந்தோனேசியாவின் சிறிய சுந்தா தீவுகளில் ஒன்றாகும். பாலி தீவிற்கு கிழக்கில், சும்பாவா தீவிற்கு மேற்கில் அமைந்துள்ளது. இந்தோனேசியாவின் மேற்கு நுசா டெங்கரா மாகாணத்தை சேர்ந்த இத்தீவில் மேற்கு பகுதியில் மாகாண தலைநகரம் மத்தாராம் அமைந்துள்ளது. 4,725 சதுக்க கி.மீ. பரப்பளவு கொண்ட இத்தீவில் 2010 கணக்கெடுப்பின் படி 31.6 லட்ச மக்கள் சும்பவா தீவில் வாழ்கின்றனர்.

## மேற்கோள்கள்

## வெளி இணைப்புகள்

பகுப்பு:இந்தோனேசியாவின் தீவுகள்
பகுப்பு:சிறு சுண்டா தீவுகள்
புளோரெஸ்

**புளோரெசு** (Flores) இந்தோனேசியாவின் சிறிய சுந்தா தீவுகளில் ஒன்றாகும். சும்பவா, கொமோடோ தீவுகளிற்கு கிழக்கில், லெம்பாட்டா தீவிற்கு மேற்கில் அமைந்துள்ளது. இந்தோனேசியாவின் கிழக்கு நுசா டெங்கரா மாகாணத்தில் உள்ளது. 14,300 சதுக்க கி.மீ. பரப்பளவு கொண்ட இத்தீவில் 2010 கணக்கெடுப்பின் படி 18.3 லட்ச மக்கள் வாழ்கின்றனர்.

"புளோரெசு" எனும் சொல் போர்த்துக்கீச மொழியில் "மலர்கள்" என்பதை குறிக்கும்.

2004இல் இத்தீவில் புளோரெசு மனிதன் எனப்படும் 18,000 ஆண்டுகளுக்கு முன்பு வாழ்ந்த குட்டையான மனித இனத்தின் வன்கூடுகள் கண்டுபிடிக்கப்பட்டுள்ளன.

## மேற்கோள்கள்
 
* 

## வெளி இணைப்புகள்

*Flores & Komodo - History 

பகுப்பு:இந்தோனேசியாவின் தீவுகள்
பகுப்பு:சிறு சுண்டா தீவுகள்
கொமோடோ (தீவு)

**கொமோடோ** (Komodo) இந்தோனேசியாவில் உள்ள 17508 தீவுகளில் ஒன்றாகும். சிறிய சுந்தா தீவுகளின் ஒரு பகுதியாக, சும்பவா தீவிற்கு கிழக்கில், புளோரெஸ் தீவிற்கு மேற்கில் இத்தீவு அமைந்துள்ளது. இந்தோனேசியாவின் கிழக்கு நுசா டெங்கரா மாகாணத்தில் உள்ளது. 390 சதுரக் கி.மீ. பரப்பளவு கொண்ட இத்தீவில் ஏறத்தாழ 2000 மக்கள் வாழ்கின்றனர்.

இந்தோனேசியாவின் கொமோடோ தேசியப் பூங்காவை சேர்ந்த இத்தீவு, உலகில் மிகப்பெரிய பல்லி கொமோடோ டிராகனின் முதன்மையான வாழிடமாகும்.

இங்கு இளஞ்சிவப்பு நிறம் கொண்ட (வெள்ளை மற்றும் சிவப்பு நிற மணல் கலந்ததால் கிடைத்த நிறம்) கடற்கரை உள்ளது. இக்கடற்கரையையும் சேர்த்து உலகில் ஏழு இடங்களில் மட்டுமே இந்நிறத்தில் மணல்கொண்ட  கடற்கரைகள் உள்ளன.

## மேற்கோள்கள்

பகுப்பு:இந்தோனேசியாவின் தீவுகள்
பகுப்பு:சிறு சுண்டா தீவுகள்
தி கான்ஜுரிங்

**தி கான்ஜுரிங்** இது 2013ம் ஆண்டு வெளியான ஐக்கிய அமெரிக்க திகில் திரைப்படம். இது ஒரு உண்மை சம்பவத்தை அடிப்படையாகக் கொண்ட பேய் படம். இப்படத்தை **ஜேம்ஸ் வான்** இயக்க **பேட்ரிக் வில்சன், விரபர்மிகா, லிலீ டெய்லர், ஜோய் கிங், ரோன் லிவிங்ஸ்டன், ஷேன்லி கேஷ்வெல் மற்றும்** பலர் நடித்துள்ளனர். இந்தத் திரைப்படத்தை வார்னர் புரோஸ். நிறுவனம் வினியோகம் செய்கின்றது.

## நடிகர்கள்
* பேட்ரிக் வில்சன்
* விரபர்மிகா
* லிலீ டெய்லர்
* ஜோய் கிங்
* ரோன் லிவிங்ஸ்டன்
* ஷேன்லி கேஷ்வெல்

## ஜேம்ஸ் வான்
திரைக்கதையை ஒளி-ஒலி அமைப்பை சாதுர்யமாக கையாண்டு ரசிகர்களை திகிலடையச் செய்வதில் பலே கில்லாடி ‘ஜேம்ஸ் வான்’. இவர் இயக்கிய ‘சா’, ‘இன்சீடியஸ்’, ‘டெட் சைலன்ஸ்’ முதலிய படங்கள் கதையிலும் கையாளப்பட்ட விதத்திலும் தனித்தன்மை பெற்று விளங்கியது.

## வெளி இணைப்புகள்
* 
* 
* 
* ''The Conjuring'' at

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2013 திகில் திரைப்படங்கள்
பகுப்பு:நியூ லைன் சினிமா திரைப்படங்கள்
புதிர்வழி

**புதிர்ப்பாதை** (maze) அல்லது **புதிர்வழி** என்பது, சிக்கலான முறையில் ஆங்காங்கே கிளைத்துச் செல்லுகின்ற ஒரு வழி அமைப்பு ஆகும். ஒரு இடத்தில் இருந்து இன்னோரிடத்துக்குச் சரியான வழியைக் கண்டுபிடித்துச் சென்று அடைவதை நோக்கமாகக் கொண்டதே இப்புதிர். இது பெரும்பாலும் புதிர் விளையாட்டுகளை விளையாடப் பயன்படுகிறது. கிரீட்டுச் சிக்கல் வழி எனப்படுவதே அறியப்பட்டவற்றுள் மிகவும் பழமையான புதிர்வழி ஆகும்.

சிக்கல் வழி (libyrinth) எனப்படுவதும் புதிர்வழியும் ஒன்றே எனப் பொதுவாகக் கருதப்பட்டாலும் உண்மையில் சிக்கல் வழி, புதிர்வழியில் இருந்து வேறுபட்டது. சிக்கல் வழி கிளைவழிகள் எதுவும் இல்லாத ஓரொழுங்கு வழி. ஆனால் பொது வழக்கில், புதிர்வழியும் சிக்கல் வழியும் சிக்கலான குழப்பம் நிறைந்த பாதையைக் குறிக்கிறது.

## புதிர்வழி அமைப்பு
புதிர்வழிகள் சுவர்களையும் அறைகளையும் கொண்டனவாக அமைக்கப்படுகிறன. புதிர்வழியின் சுவர் செடிகள், கம்புகள், வைக்கோல் கட்டுகள், புத்தகம், பாவுகற்கள், செங்கற்கள், பயிர் நிலங்கள் என ஏதாவதொன்றால் அமைக்கப்படுவது உண்டு.

## குறிப்புகள்

பகுப்பு:புதிர்கள்
மூவாதியார்

**மூவாதியார்** பதினெண் கீழ்க்கணக்குநூல் காலப் புலவர்களில் ஒருவர். கி.பி.ஐந்தாம் நூற்றாண்டைச் சார்ந்தவர். ஐந்திணை எழுபது என்னும் என்னும் நூலிலுள்ள அகப்பொருள் பாடல்கள் இவரால் இயற்றப்பட்டவை.

## பெயர் விளக்கம்

மூ ஆதியார் என்னும் சொற்கள் மூவாதியார் எனப் புணரும். இந்தப் புலவரின் பெயர் இவ்வாறு அமைந்த ஒன்று. இதில் உள்ள சொற்களில் 'மூ' என்பது மூப்புத் தன்மையை உணர்த்தும்.
## இவர் சமயம்
ஆதிநாதர் பிள்ளைத்தமிழ் என்னும் நூல் காட்டும் ஆதிநாதர் சமணர். 24 தீர்த்தங்கரர்களில் முதலாமவரை ஆதிநாதர் என்பர். ஆதியார் என்னும் சொல்லை இந்த ஆதிநாதர் என்னும் சொல்லோடு ஒப்பிட்டுப் பார்த்த அறிஞர்கள் சிலர் இவரைச் சமணர் என்பர். ஆதிநாதர் என்னும் பெயர் திருமாலையும் குறிக்கும். எனவே இவரைச் சமணர் எனக் கொள்வதற்குப் போதுமான சான்று இல்லை.

## இவர் பாடல்
இவர் தம் கடவுள் வாழ்த்துப் பாடலில் சிவபெருமானை வழிபடுகிறார். நெற்றியில் கண்ணை உடையவன், கழுத்தில் ஆலகால நஞ்சினைத் தேக்கிக்கொண்டவன், பேரண்டமாகவும், அனைத்துக்கும் மூலமாகவும் விளங்குபவன் என்றெல்லாம் குறிப்பிடுகிறார்.

	எண்ணும் பொருள் இனிதே எல்லாம் முடித்து, எமக்கு
நண்ணும் கலை அனைத்தும் நல்குமால்-கண்ணுதலின்
முண்டத்தான், அண்டத்தான், மூலத்தான், ஆலம் சேர்
கண்டத்தான் ஈன்ற களிறு.

## அடிக்குறிப்பு

பகுப்பு:பதினெண் கீழ்க்கணக்கு நூலாசிரியர்கள்
பகுப்பு:5ஆம் நூற்றாண்டுப் புலவர்கள்
பகுப்பு:புலவர்கள்
கிரிசு ஹானி

**கிரிசு ஹானி** (Chris Hani) (28 சூன் 1942 – 10 ஏப்ரல் 1993) தென்னாப்பிரிக்க  பொதுவுடைமைக் கட்சியின் தலைவராவார். உமகந்தோ என அழைக்கப்பட்ட தென்னாப்பிரிக்க காங்கிரசின் ஆயதப்படைப்பிரிவின் தலைவர். நிறவெறிக்கு எதிராக சமரசமின்றிப் போராடியவர். தென்னாப்பிரிக்க காங்கிரஸ் ஆயுதப் போராட்டத்தை கைவிட்டு பேச்சுவார்த்தைக்கு திரும்பியதில் இவரின் பங்கு மகத்தானது.

## பிறப்பு , ஆரம்ப வாழ்க்கை
இவரின் தந்தை தென்னாப்பிரிக்க சுரங்கத்தில் கூலித்தொழிலாளியாக வந்தவர். தாயும் ஒரு கூலித்தொழிலாளியே. 1942 ஜூன் 28 ஆம் நாள் பிறந்த மார்ட்டின் தெம்பிசையில் கிரிசு ஹானி, படிக்கின்ற காலத்தில் கத்தோலிக்க மதநம்பிக்கை மிக்க வராக-மதபோதகராகும் நோக்கோடு இருந்தார். ஆனால் கறுப்பர்களுக்கு கல்வியை மறுக்கும் சட்டம் 1959ல் வந்தது.அதன் விளைவுகள் இவரின் உள்ளத்தில் பெருந்தாக்கத்தை ஏற்படுத்தின.ஆப்பிரிக்க தேசிய காங்கிர சில் உறுப்பினர் ஆனார். இவரது மாமா கம்யூனிஸ்ட் கட்சி உறுப்பினர்.அவர் மூலம் மார்க்சியத்தை அறிந்து அதில் இணைய விரும்பினார்.அப்போது கம்யூனிஸ்ட் கட்சி தடை செய்யப்பட்டிருந்தது. அதில் சேர்ந்து தலைமறைவு கம்யூனிஸ்ட் கட்சியைக் கட்டுவதில் முன்னின்றார். 1961ல் அதிகாரபூர்வமாக கட்சி ஊழியரானார். கட்சி தடை செய்யப்பட்ட சூழலில் கம்யூனிஸ்ட்கள் தென்னாப்பிரிக்க காங்கிரசில் சேர்ந்து செயல்பட்டனர்.அதன் ஒரு முக்கிய பிரிவான உமகந்தோ ஆயுதப் பிரிவில் பொறுப்பேற்று செயல்பட்டார். 1963 ஆம் ஆண்டு கம்யூனிஸ்ட் தடைச் சட்டத்தின்கீழ் தனிமை தீவில் சிறைவைக்கப்பட்டார். 1990ல் கட்சி மீதான தடை நீக்கப்பட்ட பிறகு நாடு திரும்பினார். 1991ல் கட்சியின் தலைமைப் பொறுப்பை ஏற்றார்.

## கொலை
வெறுப்பையும் பகைமையையும்அனைவரும் கைவிட்டு சுதந்திரமாகவும் சம உரிமையோடும் வாழ பெருமுயற்சி செய்தார். இந்த முயற்சியை சீர் குலைக்கவே இவரை திட்டமிட்டுக் கொலைசெய்தனர். கொலைகாரர்களை கையும் களவுமாகப் பிடிக்க அவரின் அண்டை வீட்டில் வாழ்ந்த வெள்ளைப் பெண்மணியே உதவினார். கொலைகாரர்கள் கன்சர்வேட்டிவ் கட்சியோடு தொடர்புடையவர்கள் என்பது உறுதியானதால்; கலவர நோக்கம் அம்பலமாகி அந்த சதி முறியடிக்கப்பட்டது. கொலைகாரர்களுக்கு மரண தண்டனை விதிக்கப்பட்டாலும், பின்னர் மரணதண்டனையே அந்நாட்டில் ரத்து செய்யப்பட்டதால் ஆயுள் தண்டனையாக மாற்றப்பட்டது.

## மேற்கோள்கள்

பகுப்பு:தென்னாப்பிரிக்க அரசியல்வாதிகள்
பகுப்பு:பொதுவுடமைவாதிகள்
பகுப்பு:1942 நிகழ்வுகள்
பகுப்பு:1993 இறப்புகள்
பகுப்பு:1942 பிறப்புகள்
ஆலந்தூர் சட்டமன்ற இடைத்தேர்தல், 2014

**ஆலந்தூர் சட்டமன்றத்திற்கான இடைத்தேர்தல்** அதன் உறுப்பினராக இருந்த தேமுதிகவின் பண்ருட்டி இராமச்சந்திரன் 2013ல் பதவி விலகியதால் ஏற்பட்டது. இத்தேர்தல் 2014ம் ஆண்டின் மக்களவைத் தேர்தலுடன் இணைந்து நடத்தப்பட்டது. இத்தேர்தலில் அதிமுக வேட்பாளர் வெங்கட்ராமன் வெற்றி பெற்றார்.

## போட்டியிடும் வேட்பாளர்கள்
இந்த இடைத்தேர்தலில் மொத்தம் பதினான்கு பேர் போட்டியிட்டனர். தேமுதிக சார்பாக எ. எம். காமராசும் திமுக சார்பாக ஆர் எசு பாரதியும், அதிமுக சார்பாக வி. என். பி. வெங்கட்ராமனும், எளிய மக்கள் கட்சி (ஆம் ஆத்மி) சார்பாக ஞாநி சங்கரனும் போட்டியிட்டனர். இத்தேர்தலில் பொதுவுடமை கட்சிகள் ஞானி சங்கரனை ஆதரித்தன. தேமுதிக வேட்பாளர் 2005-2009ல் வாங்கிய பல கோடி ரூபாய் சொத்துக்களை 2011ல் நடந்த உள்ளாட்சி தேர்தலில் பல சொத்துக்களை குறிப்பிட தவறிவிட்டார் என்றும் 2014 இடைத்தேர்தலில் குறிப்பிட்டுள்ளார் எனவும் தேர்தல் ஆணையத்தில் ஞானி குற்றம் சுமத்தினார்.

## வாக்குப்பதிவு
ஆலந்தூர் சட்டமன்றத் தொகுதி, தென் சென்னை மக்களவைத் தொகுதியில் அடங்குகிறது. இங்கு 63.98% வாக்குகள் பதிவாகின.

## வாக்கு எண்ணிக்கை மையம்
ஜெ.ஜெ. அரசினர் ஆண்கள் மேல் நிலைப்பள்ளி, திருப்பெரும்புதூர், காஞ்சிபுரம் மாவட்டம்.

## தேர்தல் முடிவு

## மேற்கோள்கள்


## உசாத்துணை
*ஆலந்தூர் முடிவுகள் தமிழக தேர்தல் ஆணையத்தின் பக்கம்

## வெளியிணைப்புகள்

பகுப்பு:தமிழ்நாடு சட்டமன்ற இடைத்தேர்தல்கள்
பகுப்பு:2014 தேர்தல்கள்
சந்திரக்கலை

**சந்திரக்கலை** என்பது மலையாள எழுத்துமுறையில் உள்ள எழுத்து. இது தமிழில் உள்ள புள்ளிக்கு இணையானது. தமிழில் உள்ள புள்ளியைப் போன்ற மெய்யெழுத்துக்களைக் குறிக்கப் பயன்படுகிறது. அரபி மொழியில் இருந்து பெற்ற சொற்களிலும் பயன்படுத்தப்படுகிறது.

சந்திரக்கலையின் பயன்பாடு முந்தைய மலையாளத்தில் இருந்திருக்கவில்லை. 
சில கூட்டு எழுத்துகள் அச்சு இயந்திரங்களில் இல்லாமையாலும், அவற்றைப் பிரித்து எழுதும்போது சந்திரக்கலை பயன்பட்டது. இதன் தோற்றம் பிறை நிலவை ஒத்திருக்கும்.

## சான்றுகள்

பகுப்பு:மலையாளம்
பகுப்பு:எழுத்துக்கள்
ராஜ்சிவா

**ராஜ்சிவா** செருமனியில் வசிக்கும் ஈழத்து எழுத்தாளர்.  இவர் இயற்பியல், வானியல், அறிவியல் சிறுகதைகள்,  கட்டுரைகள் போன்றவற்றை பல்வேறு தளங்களிலும் எழுதிக் கொண்டிருக்கிறார். பல இணைய இதழ்களின் ஆசிரியராகவும் இருக்கிறார்.

## வாழ்க்கைச் சுருக்கம்
இவரது இயற்பெயர் இரா. சிவலிங்கம். அப்பா இராஜரட்ணம். அம்மா மனோன்மணி. இலங்கையில் திருகோணமலையில் பிறந்து, பருத்தித்துறை ஹாட்லிக் கல்லூரியில் கல்வி கற்று, தற்போது வாறண்டோர்வ் ஜெர்மனியில் வசித்து வருகிறார்.

## வெளிவந்த நூல்கள்
* *[[எப்போது அழியும் இந்த உலகம்? (நூல்)|எப்போது அழியும் இந்த உலகம்?]]*
* *[[இந்த உண்மைகள் ஏன் மறைக்கப்படுகின்றன? (நூல்)|இந்த உண்மைகள் ஏன் மறைக்கப்படுகின்றன]]* ?
* *[[நிலவில் ஒருவன் (நூல்)|நிலவில் ஒருவன்*]]
* *[[இறந்தபின்னும் இருக்கிறோமா? (நூல்)|இறந்தபின்னும் இருக்கிறோமா?*]]

## அண்டமும் குவாண்டமும்
* *கருந்துளைகள் இருக்கின்றனவா? (Blackholes) – பகுதி 1  
* *விண்வெளியில் கருந்துளை (Blackhole in Space) – பகுதி 2 
* *நிகழ்வு எல்லை (Event Horizon) – பகுதி 3 
* *நட்சத்திரம் ஒன்றின் இறப்பு (Death of-a Star) – பகுதி 4 
* *திரிஷாவும் திவ்யாவும் (Blackhole Information) – பகுதி 5 
* *கருந்துளையில் ஹோலோகிராம் (Holographic Universe) – பகுதி 6

## பிரபலமான கட்டுரைகள்
* *2012-இல் உலக அழிவும், 'புரியாத புதிர்' மாயன் இன மக்கள் *
* *ஒரு விமான விபத்தும், ஒரு கடத்தல் நாடகமும் - MH370 *
* *பெல்மேஷ் முகங்கள் – விடுவிக்கப்படாத மர்மம் (Belmez Faces)*
* *மிக்கி மௌஸும் நீரும் – நீரின் விந்தைத்தண்மைகள் (Micky and Water)*
* *உறக்கத்தில் கொல்லும் ஒரு அரக்கன் – ஸ்லீப் அப்னியா (Sleep Apnea)*
* *சிருஷ்டியின் இரகசியமும், ஸ்ட்ரிங் தியரியும்*
* *இறந்த பின்னும் நாம் உயிர் வாழ்கிறோமா? (எம் தியரி, பல்பரிமாணங்கள்)*
* *பெருவெடிப்பின் பெரும் இரகசியமும், கடவுள் துகளும்*
* **நேரம்' (காலம்) என்பதை நாம் சரியாகப் புரிந்து கொண்டிருக்கிறோமா?'' 
* **வண்ணத்துப் பூச்சி விளைவு' (Butterfly Effect)*
* *அணுத்துகள்களின் இரட்டை நிலையும், ஷ்ரோடிங்கரின் பூனைச் சிந்தனையும்* 
* *நவீன இயற்பியலும், தேவி பாகவதமும்*
* *காலப் பயணத்தில் பாட்டனைக் கொல்வது சாத்தியமா? (Grandfather Paradox)* 
* *'ஒன்கலோ' என்னும் மனித இனத்தையே அழிக்கப் போகும் புதைகுழி*
* *நிலவுக்குப் போன கதை நிஜமா?*
* *உலகத்தை முட்டாளாக்கிய ஒருவன்!* 
* *கள்வர்களின் காலம் அறிவியல் தொழில்நுட்பத்தின் மோசடிகளும் ரகசியங்களும்*
* *நாளையும் விடியும்*
* *சுயபால் விரும்பிகளும், அவர்களின் மாற்றுக் கருத்தாளர்களும்*
* *பேய்கள் இருக்கின்றனவா? *
* *உண்மை என்பது உண்மைதானா?*
* *லண்டன் ஒலிம்பிக் போட்டிகளும், பதில் தெரியாக் கேள்விகளும்*
* *அணு உலை - அறிந்தவையும், அறியாதவையும்''

## மேற்கோள்கள்

## வெளி இணைப்புகள்
*"முகநூலில் ராஜ்சிவா"
*"தினகரன் நாளிதழில் - பூமியுடன் ஒப்பிடுகையில் பிரபஞ்சம் அமைதியாக காணப்படுவது ஏன்?"

பகுப்பு:அறிவியல் தமிழ் எழுத்தாளர்கள்
பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:ஹாட்லிக் கல்லூரி பழைய மாணவர்கள்
யூப்பிட்டர் அசென்டிங்

**யூப்பிட்டர் அசென்டிங்** (***Jupiter Ascending***)  இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்தத் திரைப்படத்தை லானா வச்சோவ்ஸ்கி, ஆன்டி வச்சோவ்ஸ்கி என்பவர்கள் இயக்கியுள்ளார்கள். சானிங் டேட்டம், மிலா குனிஸ், சான் பீன், டக்ளஸ் பூத், கிறிஸ்டினா கோல் உள்ளிட்ட பலர் நடித்துள்ளனர். இந்தத் திரைப்படத்தை வார்னர் புரோஸ். பிக்சர்ஸ் என்ற நிறுவனம் விநியோகம் செய்கின்றது.

## நடிகர்கள்
* சானிங் டேட்டம்
* மிலா குனிஸ்
* சான் பீன்
* டக்ளஸ் பூத்
* கிறிஸ்டினா கோல்
* பே டூனா

## வெளி இணைப்புகள்
*
*

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2015 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
மானந்தவாடி

**மானந்தவாடி**(ஆங்கிலம்: Mananthavady) நகரம் இந்தியாவின் கேரளா மாநிலத்தில் வயநாடு மாவட்டத்தில் அமைந்துள்ள கிராமப் பஞ்சாயத்து ஆகும். இந்த நகரானது கபினி ஆற்றின் துணை ஆறான *மானந்தவாடிப் புழை*யின் கரையில் அமைந்துள்ளது. இந்நகர் *ஹோஸன்காடி* எனவும் வழங்கப்பட்டதாக *வரடூரில்* அமைந்துள்ள *அனந்தநாதசாமிக் கோயிலின்* செப்பேட்டில் குறிப்பிடப்பட்டுள்ளது. *மானந்தவாடி* எனும் சொல் *மான் எய்த வாடி* எனும் சொல்லிலிருந்து வந்ததாகும்.  இந்தப் பகுதியானது பழசி இராசா எனும் அரசரின் ஆளுகைக்கு உட்பட்டிருந்த பகுதி ஆகும். இது ஆங்கிலேயர் காலத்தில் முக்கிய இராணுவக் கேந்திரமாக இருந்துள்ளது. பழசிராசாவின் மண்டபம் ஒன்று இந்நகரின் மையத்தில் அமைந்துள்ளது. இங்கு அமைந்துள்ள ஒரே மருத்துவமனைதான் இப்பகுதியில் வாழும் அனைத்து பழங்குடியினருக்கும் மருத்துவ சேவையை வழங்குகிறது. வயநாடு மாவட்டத்தின் மூன்றாவது பெரிய நகராக இந்நகரம் விளங்குகிறது.

## அரசியல்
இது மானந்தவாடி சட்டமன்றத் தொகுதிக்கும், வயநாடு மக்களவைத் தொகுதிக்கும் உட்பட்டது.

## மேற்கோள்கள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
த லோன் ரேஞ்சர்

**த லோன் ரேஞ்சர்** 2013ம் ஆண்டு வெளியான திரைப்படம். 1933ஆம் ஆண்டு வானொலியில் அறிமுகப்படுத்தப்பட்டு வெற்றியடைந்த ஒரு கற்பனைக் கதாபாத்திரம்தான் இந்த ‘தி லோன் ரேஞ்சர்’. இந்தத் திரைப்படத்தை **கோர் வெர்பின்ஸ்கி** இயக்க, ஜானி டெப், **ஆர்மி ஹாமர், வில்லியம் ஃபிச்னெர், டாம் வில்கின்சன், ரூத் வில்சன், ஹெலினா போஹம்** உள்பட்ட பலர் நடித்துள்ளனர்.

## நடிகர்கள்
* ஜானி டெப்
* ஆர்மி ஹாமர் 
* வில்லியம் ஃபிச்னெர்
* டாம் வில்கின்சன்
* ரூத் வில்சன்
* ஹெலினா போஹம்
* ஜேம்ஸ் பேட்ஜ் டேல்
* பிரையன்ட் பிரின்ஸ்
* பாரி பெப்பர்
* மேசன் குக்
* சாகினாவ் கிராண்ட்
* Harry Treadaway

## வெளி இணைப்புகள்
* 
* 
* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
அப்பச்சன்

**அப்பச்சன்** (1925 – ஏப்ரல் 23, 2012), இந்தியத் திரைப்பட இயக்குநரும் தயாரிப்பாளரும் தொழில் முனைவோரும் ஆவார். மலையாளத் திரைப்படத் துறையில் இவரது பங்களிப்புகள் குறிப்பிடத்தக்கவை.

## வாழ்க்கைக் குறிப்பு
**மாளியம்புரக்கல் சாக்கோ புன்னூஸ்** என்பது இவரது இயற்பெயர். ஆலப்புழா மாவட்டத்தில் பிறந்தவர். ஜிஜோ, ஜோஸ் ஆகிய மகன்கள் உள்ளனர். இவர் 1924 பிப்ரவரி 6-ல், ஆலப்புழை மாவட்டத்தில் புளிங்குன்று என்ற இடத்தில் பிறந்தார். ஏப்ரல் 23, 2012 இல் தனது 87 ஆவது வயதில் கொச்சியில் மரணமடைந்தார்.

## திரைத்துறை
உதயா, நவோதயா உள்ளிட்ட நிறுவனங்களின் மூலம் நூற்றுக்கும் அதிகமான திரைப்படங்களை வெளியிட்டுள்ளார். இந்தியாவில் வெளியான முதல் 3 டி திரைப்படமான மைடியர் குட்டிச்சாத்தான் என்ற திரைப்படத்தை தயாரித்தவர். இது 1984 இல் பிரதமரின் தங்க விருதினைப் பெற்றது. தூர்தர்ஷனில் வெளியான விவிலிய கதைத்தொடரை இயக்கியவரும் இவரே. திரைத்துறையைச் சார்ந்த அமைப்புகளில் பதவி வகித்துள்ளார்.

### இயக்கியவை
*1978 -  தச்சோளி அம்பு
*1978 -  கடத்தநாட்டு மாக்கம்
*1979 -  மாமாங்கம்
*1980 -  தீக்கடல்
*1980 -  மஞ்ஞில் விரிஞ்ஞ பூக்கள்
*1982 -  படயோட்டம்
*1984 -  மைடியர் குட்டிச்சாத்தான்
*1986 -  ஒன்னு முதல் பூஜ்யம் வரெ
*1989 -  சாணக்கியன்
*1998 -  சோட்டா சேதன்
*2003 -  மாஜிக் மாஜிக்

### தயாரித்தவை
*1978 -  தச்சோளி அம்பு
*1978 -  கடத்தநாட்டு மாக்கம்
*1979 -  மாமாங்கம்
*1980 -  தீக்கடல்

## விருதுகள்
*ஜே.சி. டேனியல் விருது (2011)

## பிற
இந்தியாவின் முதல் கேளிக்கைப் பூங்காவான ’கிஷ்கிந்தா’வைச் சென்னைக்கருகே உருவாக்கினார்.

## சான்றுகள்

பகுப்பு:1924 பிறப்புகள்
பகுப்பு:2012 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:ஆலப்புழை மாவட்ட மக்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
குவாளா நாமு பன்னாட்டு வானூர்தி நிலையம்

Airlines and destinations

**குவாளா நாமு பன்னாட்டு வானூர்தி நிலையம்** (*Kuala Namu International Airport*,) , சுருக்கமாக KNIA அல்லது **குவாளா நாமு** இந்தோனேசியா வின்  சுமாத்திரா தீவில் மேடான் பெரு நகரப்பகுதியின் முதன்மையான  வானூர்தி நிலையம் ஆகும்.

## மேற்கோள்கள்

பகுப்பு:இந்தோனேசியா வானூர்தி நிலையங்கள்
தயாளு அம்மாள்

**தயாளு அம்மாள்** கருணாநிதியின் இரண் ஆவார். மு. கருணாநிதியின் முதல் மனைவியான பத்மாவதி மகன் மு. க. முத்து பிறந்த சில காலங்களிலே கணவர் மீதான மன உளைச்சல் காரணமாக காலமானார். பின்னர் 1949ஆம் ஆண்டில் மு. கருணாநிதி தயாளு முறைப்படி இரண்டாவது திருமணம் செய்து கொண்டார்.

## பிள்ளைகள்
மு. கருணாநிதிக்கும் தயாளு அம்மாளுக்கும் பிறந்த பிள்ளைகள்:
# மு. க. அழகிரி
# மு. க. செல்வி
# மு. க. ஸ்டாலின்
# மு. க. தமிழரசு

## அலைக்கற்றை ஒதுக்கீடு ஊழலில் தயாளு அம்மாள்
ஆ. ராசா,  இந்திய நடுவண் அரசில் தொலைத் தொடர்பு அமைச்சராக இருந்த காலத்தில் அலைக்கற்றை ஒதுக்கீட்டு ஊழலில் தயாளு அம்மாளையும் சேர்த்து குற்றப் பத்திரிக்கையை, நீதிமன்றத்தில் மத்திய புலனாய்வுத் துறை தாக்கல் செய்துள்ளது.

## இதனையும் காண்க
* இரண்டாம் தலைமுறை அலைக்கற்றை முறைகேடு
* கருணாநிதி குடும்பம்
* மு. கருணாநிதி

## மேற்கோள்கள்

## வெளி இணைப்புகள்
* தயாளு அம்மாள் மீது 200 கோடி ரூபாய் இலஞ்ச வழக்கில் குற்றப் பத்திரிக்கை நீதிமன்றத்தில் தாக்கல்
* 2G என்றால் என்ன? CBI என்றால் என்ன? நீதிபதியிடம் அப்பாவியாய் கேள்வி கேட்ட தயாளு அம்மாள்
* தயாளு அம்மாளுக்கு என்ன ஆயிற்று?

பகுப்பு:வாழும் மக்கள்
பகுப்பு:கருணாநிதி குடும்பம்
முப்பரிமாண வருடி

**முப்பரிமாண வருடி** என்பது, உலகப் பொருட்களை அல்லது சூழலைப் பகுத்தாய்ந்து அவற்றின் வடிவம், தோற்றம் என்பவை தொடர்பான முப்பரிமாணத் தரவுகளைச் சேகரிப்பதற்கான கருவி ஆகும். இத்தரவுகளைப் பயன்படுத்தி எண்ணிம முப்பரிமாண மாதிரிகளை உருவாக்க முடியும். பல்வேறுபட்ட தொழில்நுட்பங்கள் இவ்வாறான முப்பரிமாண வருடிகளை உருவாக்குவதற்குப் பயன்படுகின்றன. ஒவ்வொரு தொழில்நுட்பமும் அதற்கேயுரிய சாதக பாதகத் தன்மைகளைக் கொண்டுள்ளது.

முப்பரிமாண வருடிகள் பல்வேறு தேவைகளுக்குப் பயன்படுத்தப்படுகின்றன. பொழுதுபோக்குத் துறையில் குறிப்பாக நிகழ்பட விளையாட்டு மென்பொருள் உற்பத்தியில் இது பெரிதும் பயன்படுகிறது. இவற்றைவிட, மாதிரிகளை உருவாக்குதல், ஏற்கனவே இருக்கும் கட்டிடங்களதும், அமைப்புக்களினதும் எண்ணிம மாதிரிகளை உருவாக்கல், அணுகுவதற்கு இயலாத பொருட்களின் விவரங்களைப் பெறுதல், பண்பாட்டுப் பொருட்களை ஆவணப்படுத்தல், தொழிற்றுறை உற்பத்தி, போன்றவற்றில் முப்பரிமாண வருடல் பயன்படுகின்றது.

## செயற்பாடு

ஒரு முப்பரிமாணப் பொருளின் மேற்பரப்பில் உள்ள புள்ளிகளைக் குறிக்கும் "புள்ளி முகில்" (point cloud) ஒன்றை உருவாக்குவதே முப்பரிமாண வருடலின் நோக்கமாகும். இப்புள்ளிகளைப் பயன்படுத்தி வருடப்பட்ட பொருளின் எண்ணிம மாதிரியை உருவாக்கிக் கொள்ளலாம். அப்புள்ளிகளின் நிறத் தகவல்களையும் பெற்றிருந்தால் அதன் மூலம் அவ்வடிவத்தின் நிறத்தையும் தீர்மானிக்க முடியும்.

முப்பரிமாண வருடிகளுக்கும், ஒளிப்படக் கருவிகளுக்கும் இடையே ஒப்புமைகள் உள்ளன. ஒளிப்படக் கருவிகளைப் போலவே இவற்றுக்கும் கூம்பு வடிவக் காட்சிப்புலம் உண்டு. அத்துடன் ஒளிப்படக் கருவிகளைப் போலவே மறைக்கப்படாத பரப்புக் குறித்த தகவல்களை மட்டுமே முப்பரிமாண வருடியால் திரட்ட முடியும். ஒளிப்படக் கருவிகள் அவற்றின் காட்சிப் புலத்துள் அடங்கக் கூடிய மேற்பரப்பு ஒன்றின் நிறத் தகவல்களைச் சேகரிக்கிறது. ஆனால் முப்பரிமாண வருடியின் முக்கிய நோக்கம் அதன் காட்சிப் புலத்துள் அடங்கும் மேற்பரப்பில் ஒள்ள புள்ளிகளின் தூரத் தகவல்களைச் சேகரிக்கிறது. இதிலிருந்து முப்பரிமாண வெளியில், அம்மேற்பரப்பில் உள்ள ஒவ்வொரு புள்ளியினதும் அமைவிடத் தகவல்களைப் பெற்றுக்கொள்ள முடியும்.

பெரும்பாலான சந்தர்ப்பங்களில், ஒரு இடத்தில் இருந்து வருடுவதன் மூலம் ஒரு பொருளின் முழுமையான மாதிரியை உருவாக்க முடியாது. பொருளின் சிக்கல் தன்மையைப் பொறுத்து பல்வேறு புள்ளிகளில் இருந்து வெவ்வேறு திசைகளில் பல வருடல்களைச் செய்ய வேண்டியிருக்கும். இவ்வாறு பெறப்பட்ட தகவல்களில் பொதுப் புள்ளிகளைப் பொருத்துவதன் மூலம் ஒருங்கிணைத்து முழுமையான மாதிரி உருவாக்கப்படும். இவ்வாறு முழு மாதிரியைப் பெறும் முறை "முப்பரிமாண வருடல் வழிமுறை" (3D scanning pipeline) எனப்படுகின்றது.

## குறிப்புகள்

## இவற்றையும் பார்க்கவும்
* முப்பரிமாண அச்சாக்கம்

## வெளியிணைப்புகள்
3D Scanning - A New View On Things  

பகுப்பு:கணினி உள்ளிடு கருவிகள்
பகுப்பு:முப்பரிமாண மாதிரியாக்கம்
ராசாத்தி அம்மாள்

**ராஜாத்தி அம்மாள்** அல்லது **தர்மாம்பாள்** தமிழ்நாட்டின் பழைய தென்னாற்காடு மாவட்டத்தில் உள்ள ஸ்ரீமுஷ்ணத்தில் சிவபாக்கியம் அம்மாள் - முத்துகுமாரசாமி தம்பதியர்க்கு பிறந்த கடைசி மகள் ஆவார்.

## இளமை வாழ்க்கை
இவரின் தந்தை இறந்து விட, 1962 முதல் சென்னை, மைலாப்பூரில் தனது தாய் மற்றும் சகோதரிகளுடன் குடியேறி, நாடகங்களில் நடிப்பதை தன் தொழிலாக மேற்கொண்டார் இராஜாத்தி அம்மாள். கண்ணதாசன் தயாரித்த கறுப்புப்பணம் உள்ளிட்ட சில படங்களிலும் நடித்தார்.

1966இல் “காகிதப்பூ“ மற்றும் பல நாடகங்களில் இராஜாத்தி அம்மாளும், மு.கருணாநிதியும் ஒன்றாக இணைந்து நடித்ததின் விளைவாக இருவருக்கிடையே காதல் ஏற்பட்டது. 1966இல் செப்டம்பர் மாதம் 23ஆம் தேதி இருவரும் இரகசியத் திருமணம் செய்து கொண்டனர். இத்திருமணம் மு. கருணாநிதியின் மூன்றாம் திருமணம் ஆகும்.

மு. கருணாநிதிக்கும் - இராஜாத்தி அம்மாளுக்கும், 1968ஆம் ஆண்டு ஜனவரி மாதம் 5ஆம் நாளில் கனிமொழி பிறந்தார்.

## இதனையும் காண்க
* கருணாநிதி குடும்பம்

## மேற்கோள்கள்


## வெளி இணைப்புகள்
* வினவு

பகுப்பு:வாழும் மக்கள்
பகுப்பு:கருணாநிதி குடும்பம்
சுய உதவிக் குழுக்கள்

**சுய உதவிக் குழுக்கள்** பெண்களின் முன்னேற்றத்திற்காகவும், தனிநபர் வருமானம் பெருக்கும் நோக்கத்திலும், கிராம மட்டத்தில் 10-20 ஆண்கள் அல்லது பெண்களுடன் ஏற்படுத்தப்பட்ட குழுக்களாகும். இந்தக் குழுக்களுக்கு சுழல்நிதி கடன்,பொருளாதார கடன், வங்கிக் கடன்கள் வழங்கப்படுகிறது.இவை பொதுவாக இந்தியாவில் காணப்பட்டாலும் ஏனைய நாடுகளில் குறிப்பாக தென் ஆசியாவிலும் தென் கிழக்காசியாவிலும் காணபப்டுகிறது.

## தமிழ்நாடு
இது தமிழ்நாடு மாநில அரசு பெண்கள் மேம்பாட்டுக் கழகம் செயல்படுத்தும் திட்டம் ஆகும். பெண்களை 12 முதல் 20 நபர் வரை கொண்ட குழுவாக அரசு சார நிறுவனங்கள் மற்றும் சமூக அமைப்புகள் மூலம் அமைத்து செயல்படுத்தப்படுகிறது. இத்திட்டம் முதன் முதலில் தர்மபுரி மாவட்டத்தில் 1989 ஆம் ஆண்டு துவக்கப்பட்டது. தற்போது தமிழ்நாட்டின் அனைத்து மாவட்டத்திலும் இத்திட்டம் செயல்படுகிறது. 31 .03 .2009 புள்ளி விவரப்படி 59 இலட்சம் மகளிர் இந்தத் திட்டத்தில் இணைந்துள்ளனர். இந்தத் திட்டத்தில் இணையாமல் உள்ள மகளிர் சுய உதவிக் குழுக்களும் உண்டு.

## வெளி இணைப்புகள்
* சிறப்பாக பணியாற்றும் மகளிர் சுய உதவிக்குழுக்களுக்கு முதல்வர் பாராட்டு
* மகளிர் சுய உதவிக் குழுக்களுக்கு வட்டி தள்ளுபடி

## மேற்கோள்கள்

பகுப்பு:பெண்களுக்கான அமைப்புகள்
இந்தியாவில் கள்ளக் குடியேறிகள்

**இந்தியாவில் கள்ளக் குடியேறிகள்** (*Illegal immigrants in India*) என்பது எந்தவித முறையான சட்டபூர்வ ஆவணங்களும் இல்லாமல் பிற நாட்டிலிருந்து இந்தியாவிற்குள் ஊடுருவி வாழும் மனிதர்களைக் குறிப்பதாகும். ஆனால் இவை அகதிகளைக் குறிப்பது அல்ல. இத்தகைய சட்டவிரோதக் குடியேறிகளைப் பற்றிய துல்லியமான எண்ணிக்கைபூர்வ ஆவணங்கள் எதுவும் இல்லை. 2001 ஆம் ஆண்டின் மக்கட்தொகைக் கணக்கெடுப்பில் வங்காள தேசத்திலிருந்து அதிக அளவு கள்ளக் குடியேறிகள் இந்தியாவில் வசிப்பதாக கணக்கிடப்பட்டது. மேலும் பாக்கிஸ்தானிலிருந்து இந்துகளும், சீக்கியர்களும் இந்தியாவில் சட்டவிரோதமாகக் குடியேறியுள்ளனர்.

## வங்காளதேசத்தவர்கள்
2001 ஆம் ஆண்டின் மக்கட்தொகைக் கணக்கெடுப்பின் படி 30,84,826 பேர் சட்டவிரோதக் கள்ளக் குடியேறிகளாக வங்காளதேசத்திலிருந்து இந்தியாவில் குடியேறியுள்ளனர்.  மேலும் 20,00,000 பேர் வங்கதேசத்திலிருந்து அசாம் மாநிலத்தில் சட்டவிரோதக் கள்ளக் குடியேறிகளாக குடியிருப்பதாக அசாம் மாநில அறிக்கை கூறுகிறது. இத்தகைய வங்காளதேச சட்டவிரோதக் கள்ளக் குடியேறிகள் இந்தியாவின் உள்நாட்டு பாதுகாப்பிற்கு அச்சுறுத்தலாக இருப்பார்கள் என உயர் நீதிமன்றம் கூறியுள்ளது.
## பாக்கிஸ்தானியர்கள்
2001 ஆம் ஆண்டின் மக்கட்தொகைக் கணக்கெடுப்பின் படி 7,700 ற்கும் அதிகமான சட்டவிரோதக் கள்ளக் குடியேறிகள் பாகிஸ்தானிலிருந்து இந்தியாவிற்கு வந்து குடியேறியுள்ளனர். இவர்கள் சீக்கியம் மற்றும் இந்து சமயத்தைச் சார்ந்தவர்கள்.
## பர்மா
இந்தியாவின் மிசோரம் மாநிலத்தில் 50,000 முதல் 1,00,00 பேர் சட்டவிரோதக் கள்ளக் குடியேறிகளாக பர்மாவிலிருந்து இந்தியாவிற்கு வந்து குடியேறியுள்ளனர். இவர்கள் தில்லியிலும் காணப்படுகின்றனர்.

## ஆப்கானியர்கள்
2009 ஆம் ஆண்டில் இந்தியாவிற்கு 19,000 ற்கும் அதிகமான சட்டவிரோதக் கள்ளக் குடியேறிகள் ஆப்கானிஸ்தானிலிருந்து குடியேறியுள்ளனர்.
## இதனையும் காண்க
* தேசிய குடிமக்கள் பதிவேடு (அசாம்)
* இந்தியக் குடியுரிமைச் சட்டம் 1955
* தேசியக் குடியுரிமை (திருத்தச்) சட்டம், 2003 
* இந்தியக் குடியுரிமை (திருத்தச்) சட்டம் 2019
* தேசிய மக்கள் தொகை பதிவேடு
* அசாம் உடன்பாடு

## மேற்கோள்கள்

பகுப்பு:இந்தியா
பகுப்பு:இந்தியாவில் சட்டம்
இந்த உண்மைகள் ஏன் மறைக்கப்படுகின்றன? (நூல்)

**‎இந்த உண்மைகள் ஏன் மறைக்கப்படுகின்றன**? எனப்படுவது தமிழ் எழுத்தாளர் ராஜ்சிவா எழுதிய ஒரு அறிவியல் கட்டுரைத் தொகுப்பு நூலாகும். 2013-ல் எழுதிய இந்தப் புத்தகம் உயிர்மை இதழில் ஒரு தொடராக வெளிவந்தது. 

## உள்ளடக்கம்
இது அறிவியலா? இல்லை மூட நம்பிக்கையா? என்று புரியாமல் மக்களைத் தவிக்க வைக்கும் மர்மங்கள் உலகமெங்கும் நிறைந்திருக்கின்றன. இந்த மர்மங்கள் விடுவிக்கப்படாமல், 'இப்படியிருக்கலாம், அப்படியிருக்கலாம்' என்ற அனுமானங்களுடன் இருக்கும் போது, இவற்றின் உண்மையான தீர்வுகள் எங்கேயோ புதைந்து போய் வெளிவராமல்தான் இருக்கின்றன. இந்த மர்மங்கள் தொடர்பான உண்மைகள் ஏற்கனவே சில நாடுகளுக்கு அல்லது நிறுவனங்களுக்குத் தெரிந்திருக்கலாம். இந்த வகையில் பார்க்கும் போதுதான், பலமான ஒரு கேள்வி நம்மிடையே எழுகின்றது. அந்தக் கேள்வி இதுதான். 'இந்த உண்மைகள் ஏன் மறைக்கப்படுகின்றன?'.

இந்தக் கேள்வியின் அடிப்படையில் ஆராயப்பட்ட சில மர்மங்களை இந்த நூல் விளக்குகிறது. இங்கிலாந்தில் உருவாக்கப்படும் பயிர் வட்டங்கள் யாரால், எப்படி, ஏன் உருவாக்கப்படுகின்றன என்னும் மர்மத்தில் ஆரம்பமாகி அயல்கிரகவாசிகளான (Aliens) இருக்கின்றனரா? என்பது வரை இந்த நூல் ஆராய்கிறது. ஒரு முழுமையான அறிவியல் தன்மையுடைய ஆராய்ச்சியை இந்தப் நூல் கொண்டிருக்கிறது.

## வெளி இணைப்புகள்
*"பத்ரி சேஷாத்ரி அவர்கள்-இந்த உண்மைகள் ஏன் மறைக்கப்படுகின்றன? நூலைப்பற்றி.."

பகுப்பு:அறிபுனைத் தமிழ்ப் புதினங்கள்
பகுப்பு:2013 தமிழ் நூல்கள்
செம்பை சங்கீத உற்சவம்

**செம்பை சங்கீத உற்சவம்** (Chembai Sangeetholsavam) என்பது ஆண்டுதோறும் நடக்கும் ஒரு கருநாடக இசை நிகழ்வாகும். இது இந்தியாவின் கேரளா மாநிலத்திலுள்ள குருவாயூரில் *குருவாயூர் தேவஸ்வம்* அமைப்பால் நடத்தப்படுகிறது. இது கர்நாடக இசை மேதை செம்பை வைத்தியநாத பாகவதர் நினைவாக நடத்தப்படுகிறது.

## வரலாறு
செம்பை வைத்தியநாத பாகவதர் 60 வருடங்களுக்கும் மேலாக புகழ்பெற்ற இசைக் கலைஞர்களைக் கொண்டு கோயிலில் இந்நிகழ்ச்சியை நடத்தி வந்தார். இது *திருவையாறு தியாகராஜ ஆராதனை*யைப் போன்றதொரு நிகழ்ச்சியாகும். *குருவாயூர் தேவஸ்வம்* அமைப்பு செம்பை வைத்தியநாத பாகவதரின் மறைவிற்குப் பின்னர் 1974 ஆம் ஆண்டு முதல் இந்நிகழ்ச்சியை நடத்தி வருகிறது. செம்பை வைத்தியநாத பாகவதர் நினைவாக இந்நிகழ்விற்கு *செம்பை சங்கீத உற்சவம்* எனப் பெயரிடப்பட்டுள்ளது.

## சங்கீத விழா
2000 முதல் 2500 இசைக் கலைஞர்கள் ஒவ்வொரு ஆண்டும் *குருவாயூர் ஏகாதசி* அன்று 12 முதல் 15 நாட்கள் நடைபெறும் இவ்விழாவில் பங்கு பெறுகின்றனர். இவர்கள் அனைவரும் இணைந்து செம்பை வைத்தியநாத பாகவதரின் புகழ் பெற்ற 5 பாடல்களைப் பாடுவர். மேலும் *தியாகராஜரின்* பஞ்சரத்தினக் கீர்த்தனைகளையும் பாடுவர். இந்நிகழ்ச்சியானது ஒவ்வொரு ஆண்டும் புகழ் பெற்ற காரணத்தால், 2 முதல் 3 நாட்கள் நடைபெற்ற இந்நிகழ்ச்சி தற்போது 12 முதல் 15 நாட்கள் வரை நடைபெறுகிறது.

## மேற்கோள்கள்

பகுப்பு:கருநாடக இசை நிகழ்வுகள்
பகுப்பு:கருநாடக இசை
பகுப்பு:திருச்சூர் மாவட்ட விழாக்கள்
18 விருச்சிக விண்மீன்

**18 விருச்சிக விண்மீன்** (18 Scorpii) என்பது விருச்சிக விண்மீன் குழாத்திலுள்ள ஒரு தனி விண்மீன் ஆகும். இதன் தோற்ற ஒளிப்பொலிவெண் 5.5. இது தோரயமாக 45.3 ஒளியாண்டுகள் துரத்தில் உள்ளது. இதை வெறும் கண்ணால் காண முடியும்.
18 விருச்சிக விண்மீன், பல பண்புகளில் சூரியனை போன்றே உள்ளது. காய்றேல் டி ச்டோபெல் (1996) தனது மறு ஆய்வில் இதை உறுதி செய்துள்ளார்.எனவே விஞ்ஞானிகள் இதற்கு அருகிலுள்ள கோள்களில் உயிரினங்கள் வாழ்வதற்கு அதிக வாய்ப்புள்ளதாக கருதுகிறார்கள். ஆனால் இதுவரை இதன் அருகில் எந்தக் கோளும் கண்டறியப்படவில்லை.
## பண்புகள்
18 விருச்சிக விண்மீனின் விண்மீன் வகைப்பாடு G2 Va. இதில் ‘V’ என்பது ஹைட்ரஜன் அணுக்களின் அணுக்கரு இணைவு மூலம் ஆற்றலை உருவாக்குகிறது என்பதை குறிக்கும். இதன் ஆரத்தை குறுக்கீட்டுமானி மூலம் அளந்ததில், இது 101% சூரிய ஆரம் உடையது அதாவது  சூரியனை விட சற்று பெரிதானது என அறிந்துள்ளனர். இதன் நிறையை அளந்ததில் இது சூரியனைப் போன்று 102% மடங்கு நிறை உடையது எனவும், இதன் ஒளிர்வு (luminosity) 106% சூரியனைப் போன்று  உள்ளது எனவும் அறிந்துள்ளனர். இதன் வெளிப்புற வெப்பநிலை 5,433  கெல்வின் .

## மேற்கோள்கள்

பகுப்பு:விருச்சிக விண்மீன் குழாம்
பகுப்பு:விண்மீன்கள்
கவின்மலர்

**கவின்மலர்** தமிழகத்தைச் சேர்ந்த ஊடகவியலாளர். தஞ்சாவூர் மாவட்டம் ஒரத்தநாட்டில் பிறந்து, நாகப்பட்டினத்தைப் பூர்வீகமாகக் கொண்டவர்.

## கல்வியும், ஆரம்பகால பணியும்
பாரதிதாசன் பல்கலைக்கழகத்தில் (ஏடிஎம். கல்லூரி) கணினித் துறையில் முதுகலைப் பட்டம் பெற்றவர். ஆரம்பத்தில் மென்பொருள் நிறுவனங்களில் பணியாற்றியவர். ஊடகத்துறை மீது இருந்த ஆர்வம் காரணமாக பத்திரிக்கைத் துறையில் சேர்ந்தார்.

## பணியாற்றிய பத்திரிகைகள்
* புதிய தலைமுறை பத்திரிக்கையில் ஆரம்பகால ஊழியர்.
* ஆனந்த விகடனில் தலைமை நிருபர். 
* தற்போது இந்தியா டுடேயின் தமிழ் பதிப்பில் அசோசியேட் காப்பி எடிட்டர்.

## எழுத்தாளராக
ஒடுக்கப்பட்டவர்களுக்காகக் தொடர்ந்து தன் எழுத்தின் மூலமும், பேச்சின் மூலமும் செயல்பாட்டரங்கில் இருக்கிறார். தமிழ் இலக்கிய வட்டாரத்திலும் நன்கு அறியப்பட்ட பெண் எழுத்தாளரான இவரின் முதல் சிறுகதைத் தொகுப்பு 2014 சென்னை புத்தகக் காண்காட்சியில் கயல் கவின் பதிப்பகத்தாரால் வெளியிடப்பட்டது. தமிழ் இதழ்களில் கவிதை, கட்டுரை, சிறுகதை என தொடர்ந்து எழுதுவது மட்டுமல்லாமல் தொடர்ந்து மேடைகளிலும் பேசி வருகிறார்.
## நூல்கள்
### கவிதை
*பேராயுதம் மெளனித்த பொழுதில்
### சிறுகதைகள்
*நீளும் கனவு
### கட்டுரைகள்
*அப்போது நீங்கள் என்ன செய்து கொண்டிருந்தீர்கள்
*சாம்பலாகவும் மிஞ்சாதவர்கள் 

## மேற்கோள்கள்


பகுப்பு:தமிழக ஊடகவியலாளர்கள்
பகுப்பு:பெண் எழுத்தாளர்கள்
ஜலாலுதீன் ஃபைருஸ் கில்ஜி

**ஜலாலுதீன் ஃபைருஸ் கில்ஜி** அல்லது **ஜலாலுதீன் கில்ஜி** (ஆங்கிலம்: Jalaluddin Firuz Khilji, உருது: جلال الدین فیروز خلجی‎) (இறப்பு: 20 ஜூலை 1296) கில்ஜி வம்சத்தின் முதல் சுல்தான் ஆவார். இவர் ஆப்கானிஸ்தான் நாட்டில் பிறந்து வளர்ந்தவர் ஆவார். 1290 முதல் 1296 வரை ஆறு ஆண்டுகள் இவர் ஆட்சியில் இருந்தார்.  இவர் தில்லிக்கு சற்றுத் தொலைவில் இருந்த *கிலுகாரி* எனும் பகுதியில் அரண்மனை தோட்டம் ஆகியவற்றை நிர்மாணித்தார். அவை முழுவதும் கட்டி முடிக்கப்படும் முன்னரே தில்லியில் ஆட்சியமைத்தார். இவர் வடஇந்தியாவின் பெரும் பகுதியை ஆட்சி செய்தார்.
## இளமைப் பருவம்
ஜலாலுதீன் கில்ஜியின் இயற்பெயர் *மாலிக் ஃபைருஸ்* ஆகும். இவர் ஆப்கானிஸ்தானின் *சாபுல் மாகாணத்தில்* *[[கலாட்]]* எனும் ஊரில் பிறந்தார். இவர் துருக்கிய இனத்தைச் சார்ந்தவர். ஆனால் இந்தியாவில் இவர் ஆப்கானியராகவே கருதப்பட்டார்.

## இதையும் பார்க்கவும்
* அலாவுதீன் கில்சி
* கில்ஜி வம்சம்
## மேற்கோள்கள்

பகுப்பு:தில்லி சுல்தானகம்
பகுப்பு:1296 இறப்புகள்
பகுப்பு:கில்ஜி வம்சம்
கலாட்

**கலாட்** (ஆங்கிலம்: Qalat (பஷ்தூ மொழி: قلات‎) என்பது தெற்கு ஆப்கானிஸ்தானின் *சாபுல் மாகாணத்தில்* அமைந்துள்ள ஒரு நகரம் ஆகும். இது இம்மாகாணத்தின் தலைநகரம் ஆகும். இதனுடன் இணைக்கப்பட்டுள்ள நெடுஞ்சாலை மேற்கே கந்தகார் நகரையும் கிழக்கே *கானி* நகரையும் இணைக்கிறது. 2006 ஆம் ஆண்டு இந்நகரத்தின் அருகில் விமான நிலையம் ஒன்றும் கட்டப்பட்டது. இது அமெரிக்காவின் மறுநிர்மாணத் திட்டத்தின் கீழ் இப்பகுதியை வளப்படுத்தும் நோக்கில் கட்டப்பட்டது ஆகும். இந்நகருக்கு *கலாட்*, *கலாட்-இ-கில்ஸாய்*, *கலாட்-இ-தோகி*, *கலாட்-இ-நஸர்* மற்றும் *கலாட்-இ-கில்ஜி* என்ற பெயர்களும் உண்டு.

## மேற்கோள்கள்

பகுப்பு:ஆப்கானித்தான் நகரங்கள்
அல்லா ரக்கா

*குரேசி* **அல்லா ரக்கா** *கான்* (தோக்ரி: क़ुरैशी अल्ला रखा ख़ान) (29 ஏப்ரல் 1919 - 03 பிப்ரவரி 2000) இந்தியாவைச் சார்ந்த புகழ் பெற்ற *[[தபேலா]]* இசைக் கலைஞர் ஆவார். இவர் அடிக்கடி *சிதார்* இசைக் கலைஞர் ரவி சங்கருடன் இணைந்து இசை நிகழ்ச்சிகளைச் செய்துள்ளார்.

## இளமையும், கல்வியும்
**அல்லா ரக்கா* ஜம்மு மாநிலத்தின் *பாஹ்வால்* எனும் இடத்தில் பிறந்தார். 
*இவரது தாய் மொழி தோக்ரி ஆகும். 'குருதாஸ்பூர்* நகரில் அவரது மாமா வீட்டில் தங்கியிருந்தபோது 12 ஆம் வயதில் [[தபேலா]] தாளங்களால் ஈர்க்கப்பட்டார். 
**பாட்டியாலா கர்ணா*வில் *ஆஷிக் அலி கான்'' என்பவரிடம் ராகங்களைப் பற்றிப் படித்தார். பின்னர் தினமும் பல மணி நேரங்கள் பயிற்சியில் ஈடுபட்டார். 
*இவர் முதல் நிகழ்ச்சியை லாகூர் நகரில் நடத்தினார். 
*பின்னர் மும்பை அகில இந்திய வானொலியில் 1940 ஆம் ஆண்டு இசை நிகழ்ச்சி ஒன்றை நடத்தினார். 
*1943 ஆம் ஆண்டில் இரண்டு இந்தித் திரைப்படங்களுக்கு இசையமைத்தார்.

## விருதுகள்
#1977இல் பத்மசிறீ விருது பெற்றார்.
#1987இல் சங்கீத நாடக அகாதமி விருது பெற்றார்.

## மேலும் காண்க
* சாகீர் உசைன்
* கிசன் மகராஜ்
* சம்தா பிரசாத்
* யோகேசு சாம்சி

## மேற்கோள்கள்

## வெளியிணைப்புகள்
#அல்லா ரக்கா இசைப் பட்டியல்

பகுப்பு:1919 பிறப்புகள்
பகுப்பு:2000 இறப்புகள்
பகுப்பு:தபேலா இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்திய முஸ்லிம்கள்
பகுப்பு:பத்மசிறீ விருது பெற்ற கலைத் துறையினர்
மாயக் கண்ணாடி

**மாயக்கண்ணாடி** 2007-ஆம் ஆண்டு வெளிவந்த தமிழ் திரைப்படமாகும். இதனை சேரன் இயக்கி நடித்தார். அவருடன் நவ்யா நாயர், ஆர்யா ஆகியோர் நடித்திருந்தனர். இத்திரைப்படத்தில் இளையராஜா இசையமைத்திருந்தார்.

## நடிகர்கள்
*சேரன்- குமார்
*நவ்யா நாயர்- மகேஸ்வரி
*சரத்குமார்-சரத்குமாராக
*ஆரியா- ஆரியாவாக
*ரஞ்சிதா- ரஞ்சிதாவாக
*மாளவிகா- மாளவிகாவாக

## விமர்சனம்
ஆனந்த விகடன் வார இதழில் எழுதிய விமர்சனத்தில் "‘உழைப்பின் விதை போடாமல் வெற்றியை அறுவடை செய்ய நினைப்பது தவறு’ என்று இளைஞர்களுக்கு மெஸேஜ் சொல்ல நினைத்திருக்கிறார் சேரன். ஆனால், அதற்கு மாறாக கனவுகளோடு போராடும் இளைஞன் தனக்கு வாய்த்த தொழிலிலேயே வாழ்க்கையை ஓட்டுவதுதான் சரி என நெகடிவ் மெஸேஜ் அல்லவா சொல்லி விட்டார்.... கதை சொல்லும் பாணியில் ரூட்டை மாற்றுவது துணிச்சலுக்கு அடையாளம் தான். ஆனால், அந்தப் புது ரூட்டிலும் தன் முத்திரையைப் பதித்திருந்தால் தாராளமாகப் பாராட்டியிருக்கலாம். மாயக்கண்ணாடியே மறுபடியும் எங்கள் சேரனைக் காட்டு!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* Maya Kannadi Songs Listen and Download
* songs 
* trailer
* movie gallery

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சேரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
தூம் 3

**தூம் 3** ஆச்சார்யா மற்றும் ஆதித்யா சோப்ரா தயாரித்த இந்தி ஆக்சன் திரில்லர் திரைப்படம். விஜய் கிருஷ்ணா இந்தத் திரைப்படத்தை எழுதி இயக்கினார். இந்தத் திரைப்படம் தூம் 1 மற்றும் தூம் 2 தொடரின் மூன்றாவது பாகம் ஆகும். இந்தத் திரைப்படத்தில் முன்னணி கதாபாத்திரத்தில் ஆமிர் கான், அபிஷேக் பச்சன், உதய் சோப்ரா, கத்ரீனா கைஃப் நடித்திருந்தனர்.

தூம் 3 வழக்கமான 2D மற்றும் ஐமேக்ஸ் வடிவங்களில் டிசம்பர் 20, 2013 அன்று வெளியிடப்பட்டது. இது ஐமேக்ஸ் வடிவில் வெளியிட்ட முதல் பாலிவுட் படம். இந்தத் திரைப்படம் தமிழிலும், தெலுங்கிலும் மொழிமாற்றம் செய்யப்பட்டது.

## நடிகர்கள்
* ஆமிர் கான்
* அபிஷேக் பச்சன் 
* உதய் சோப்ரா 
* கத்ரீனா கைஃப்

## வெளி இணைப்புகள்
* 

பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:2013 இந்தித் திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
பகுப்பு:இந்திய இந்தித் திரைப்படங்கள்